Virallinen lehti nro C 341 , 09/11/1998 s. 0016



A4-0318/98 Ehdotus neuvoston päätökseksi päätöksen 97/256/EY muuttamisesta Euroopan investointipankille myönnetyn yhteisön takuun laajentamisesta hankkeisiin Bosniassa ja Hertsegovinassa (KOM(98)0315 - C4-0358/98 - 98/0175(CNS)) Ehdotus hyväksyttiin seuraavin tarkistuksin: (Tarkistus 1) 1 ARTIKLAN 3 KOHTA 1 a artiklan 3 kohta (päätös 97/256/EY) >Alkuperäinen teksti> 3. Lainanannon Bosnialle ja Hertsegovinalle on oltava yhteisön kyseistä maata koskevan politiikan mukaista. EIP:n on toimittava eri avunantajien kokouksissa sovitun jälleenrakennusohjelman mukaisesti ja sen on jälleenrakennustoiminnan nopeuttamiseksi rahoitettava keskinäisen edun mukaisia yleistä infrastruktuuria koskevia hankkeita, mukaan lukien liikenne-, energia- ja ympäristöala, painopisteenä vesi-, jätevesi- ja puhtaanapitohankkeet. >EP:n äänestyksessä hyväksytty teksti> 3. Lainanannon Bosnialle ja Hertsegovinalle on oltava yhteisön kyseistä maata koskevan politiikan mukaista. EIP:n on toimittava eri avunantajien kokouksissa sovitun jälleenrakennusohjelman sekä neuvoston ja Euroopan parlamentin asettamien ensisijaisten tavoitteiden mukaisesti ja sen on jälleenrakennustoiminnan nopeuttamiseksi rahoitettava hankkeita, joilla pyritään toteuttamaan vuoden 1998 jälleenrakennusohjelman viisi päätavoitetta: a) poliittisten uudistusten täytäntöönpano; b) yhteisön tuki, jolla edistetään pakolaisten ja hätäsiirtolaisten paluuta; c) työllisyystilanteen parantaminen ja yksityisen sektorin kehittäminen; d) opetus- ja terveydenhuoltojärjestelmien jälleenrakentaminen ja e) koko maan infrastruktuuriverkoston parantaminen mukaan lukien liikenne-, energia- ja ympäristöala, painopisteenä vesi-, jätevesi- ja puhtaanapitohankkeet. (Tarkistus 2) 1 ARTIKLAN 3 KOHTA 1 a artiklan 7 kohta (päätös 97/256/EY) >Alkuperäinen teksti> 7. Komissio ja EIP toimivat tarvittaessa yhteistyössä kaikkien Bosniassa ja Hertsegovinassa toimivien kansainvälisten rahoituslaitosten kanssa. >EP:n äänestyksessä hyväksytty teksti> 7. Komissio ja EIP toimivat tarvittaessa yhteistyössä kaikkien Bosniassa ja Hertsegovinassa toimivien kansainvälisten rahoituslaitosten kanssa ja varmistavat unionin tukemien hankkeiden näkyvyyden. (Tarkistus 3) 1 ARTIKLAN 4 KOHTA 2 artiklan toinen kohta (päätös 79/256/EY) >Alkuperäinen teksti> Komissio antaa neuvostolle ja Euroopan parlamentille viimeistään vuoden 1999 loppuun mennessä kertomuksen tämän päätöksen täytäntöönpanosta. Kertomuksessa tarkastellaan erityisesti Bosnian ja Hertsegovinan taloudellisen ja rahoituksellisen tilanteen kehitystä ja EIP:n lainoihin liittyvien sitoumusten tasoa ja annetaan asianmukaiset suositukset. Tätä varten EIP toimittaa komissiolle asianmukaiset tiedot. >EP:n äänestyksessä hyväksytty teksti> Komissio antaa neuvostolle ja Euroopan parlamentille viimeistään vuoden 1999 loppuun mennessä tämän päätöksen täytäntöönpanoa koskevan arviointikertomuksen, johon sisältyvät päätöksen vaikutusten arviointi, toiminnallisten vahvojen puolien ja heikkouksien analysointi ja uusi strategia. Kertomuksessa tarkastellaan erityisesti Bosnian ja Hertsegovinan taloudellisen ja rahoituksellisen tilanteen kehitystä ja EIP:n lainoihin liittyvien sitoumusten tasoa ja annetaan asianmukaiset suositukset. Tätä varten EIP toimittaa komissiolle asianmukaiset tiedot. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi päätöksen 97/256/EY muuttamisesta Euroopan investointipankille myönnetyn yhteisön takuun laajentamisesta hankkeisiin Bosniassa ja Hertsegovinassa (KOM(98)0315 - C4-0358/98 - 98/0175(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(98)0315 - 98/0175 (CNS) ((EYVL C 192, 19.6.1998, s. 12.)), - neuvoston kuultua sitä EY:n perustamissopimuksen 235 artiklan mukaisesti (C4-0358/98), - ottaa huomioon työjärjestyksensä 58 artiklan, - ottaa huomioon budjettivaliokunnan mietinnön ja taloudellisten ulkosuhteiden valiokunnan sekä talousarvion valvontavaliokunnan lausunnot (A4-0318/98); 1. Hyväksyy komission ehdotuksen parlamentin tekemin tarkistuksin; 2. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 3. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 4. Kehottaa puhemiestään välittämään tämän lausunnon neuvostolle ja komissiolle.